बिहार के राज्यपाल सत्यपाल मलिक ने वाजपेयी के निधन पर गहरी शोक संवेदना व्यक्त करते हुये कहा कि भारतीय राजनीति के अजातशत्रु नहीं रहे। मलिक ने शोक संदेश में कहा कि उनकी विद्वता तथा कवित्वपूर्ण भाषण-शैली में अद्भुत और अद्वितीय सम्मोहन क्षमता थी। उन्होंने कहा कि चार दशकों से भी अधिक समय तक भारतीय राजनीति के प्रकाश पुंज बने रहने वाले वाजपेयी कई युगों तक भारतीय जन-मानस के हृृदय सम्राट बने रहेंगे।